El Botswana el xe on paese de l’Africa meridionale. El xe sensa sbochi sul mar e el confina co Sudafrica, Zinbabue, Zanbia, Angola e Namibia. El Botswana el ofre pochi canbiamenti de paesagio. Anca se se pol distinguar vari ecosistemi, la magioranza del paexe el xe desertico. El deserto del Kalahari el ocupa la quasi totalità de la naxion. Se trata de on vasto altipian desertico o semidesertico. Al nord se cata el delta del fiume Okavango. El fiume el vien da l’Angola e el se prede in tel deserto. La presenza de acqua la ghe da vita a n’oasi do animali e piante le pol vivar sensa problemi. El delta de l’Okavango el xe el pi grande delta interno del mondo. Semiarido; inverni miti ed estati calde. La piova la xe rara e la se cata sora-de-tuto in tel sud del paexe e longo el confin co el Zinbabue. L’alevamento de bestiame el xe posibile in tel sud, l’agricoltura la xe scarsa ance se tanti tereni i saria richi de minerali. diamanti, nickel, sal, rame, carbon, fero, argento.